Gesin jaag weg van hul aanvallers | Die Vryburger
‘n Gesin van Verwoerdburg het ter nouer nood aan die dood ontkom toe hulle deur drie gewapende rowers in Mnandi aangeval is.
Die mans het hulle ingewag en onmiddellik aangeval toe hulle die aand by die huis gekom het.
Jaco Botma (26 jaar) en sy vrou, Michelle, het teruggespring in hulle bakkie toe hulle die rowers buite die huis gewaar het. Hulle het egter dadelik begin om die voertuig met ‘n stok, mes en vuurwapen toe te takel.
Botma het die voertuig aan die gang gesit en een van die aanvallers het ‘n skoot deur ‘n venster geskiet.
Die koeël het hom skrams teen die been getref en teen die bakkie se vloer vasgeslaan. Hy sê hy het op ‘n stadium vir sy dogtertjie geskreeu op plat te val en daar te bly lê.
Die aanvallers het geskreeu hulle gaan die gesin doodmaak. Botma-hulle het die toeter geblaas en geskreeu om die bure se aandag te probeer trek. Jaco kon daarin slaag om agteruit te ry en weg te jaag.
Veiligheidswagte, die polisie en die plaaslike gemeenskapsveiligheidswag het daarna op die toneel aangekom.
‘n Klag van poging tot moord is by die Wierdabrug-polisiestasie geopen.
Foto – misdadiger met vuurwapen
2 thoughts on “Gesin jaag weg van hul aanvallers”
Denise July 8, 2016 at 9:37 am
O nee dit raak net erger of jy in jou huis is of buite dit is altwee kante gevaarlik !!!! Iets sal nou vinnig moet gebeur so kan dit nie aangan nie .En dan nog skreeu hulle gan die gesin dood maak !!! Hoe bang moes die ma en kind nie gewees het nie net bly die pa kon met hulle vlug!!!
Laban-mens July 8, 2016 at 10:08 am
Denise, dit is OORLOG in hierdie land ! ! Maar gelukkig is daar steeds BAIE aksies, van al die ” leiers, ” op verskeie fronte nl. Lang briewe, sms veldtogte, oorsese besoeke, hofsake, teepartye met die ” regering, ” en nuwe ” aksies, ” wat nog om braaivleisvure uitgedink moet word ! En duisende mense bid al vir een en twintig jaar. Selfs langer as dit. Maar alles word net erger en erger ? Word daar nie miskien VERKEERD geglo, EN gebid nie ? ? Laat elkeen maar daardie vraag vir homself/haarself beantwoord !